Document ID: 32008R0169

KOMISIJAS REGULA (EK) Nr. 169/2008
(2008. gada 25. februāris),
ar ko ICES 27. un 28.2. apakšrajonā 2008. gadā nepiemēro noteiktus zvejas piepūles limitus un reģistrēšanas prasības atbilstīgi Padomes Regulai (EK) Nr. 1098/2007, ar ko izveido daudzgadu plānu Baltijas jūras mencu krājumiem un zvejniecībām, kas šos krājumus izmanto
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 18. septembra Regulu (EK) Nr. 1098/2007, ar ko izveido daudzgadu plānu Baltijas jūras mencu krājumiem un zvejniecībām, kas šos krājumus izmanto, groza Regulu (EEK) Nr. 2847/93 un atceļ Regulu (EK) Nr. 779/97 (1), un jo īpaši tās 29. panta 2. punktu,
ņemot vērā Dānijas, Igaunijas, Latvijas, Lietuvas, Polijas, Somijas, Vācijas un Zviedrijas iesniegtos ziņojumus,
ņemot vērā Zivsaimniecības zinātnisko, tehnisko un ekonomisko jautājumu komitejas (ZZTEK) atzinumu,
tā kā:
(1)
Regulā (EK) Nr. 1098/2007 ir paredzēti noteikumi par zvejas piepūles limitēšanu attiecībā uz mencu krājumiem Baltijas jūrā un par saistīto zvejas piepūles datu reģistrēšanu.
(2)
Pamatojoties uz Regulu (EK) Nr. 1098/2007, Padomes Regulas (EK) Nr. 1404/2007 (2) II pielikumā Baltijas jūrai 2008. gadam ir noteikti zvejas piepūles limiti.
(3)
Saskaņā ar Regulas (EK) Nr. 1098/2007 29. panta 2. punktu un 29. panta 4. punktu Komisija 27. un 28.2. apakšrajonā var nepiemērot noteiktus zvejas piepūles limitus un reģistrēšanas prasības, ja iepriekšējā pārskata periodā mencu nozveja ir bijusi mazāka par noteiktu robežvērtību.
(4)
Ņemot vērā dalībvalstu iesniegtos ziņojumus un ZZTEK ieteikumu, 2008. gadā 27. un 28.2. apakšrajonā nav jāpiemēro šie zvejas piepūles limiti un reģistrēšanas prasības.
(5)
Lai varētu ņemt vērā dalībvalstu sniegto jaunāko informāciju un lai zinātniskie ieteikumi pamatotos uz visprecīzāko informāciju, nebija iespējams ievērot Regulas (EK) Nr. 1098/2007 29. panta 2. punktā noteikto pēdējo termiņu galīgā lēmuma pieņemšanai par minēto noteikumu nepiemērošanu attiecīgajā apakšrajonā.
(6)
Regulu (EK) Nr. 1098/2007 un (EK) Nr. 1404/2007 piemēro no 2008. gada 1. janvāra. Lai nodrošinātu saskaņotību ar minētajām regulām, šī regula jāpiemēro ar atpakaļejošu datumu no tās pašas dienas.
(7)
Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO REGULU.
1. pants
ICES 27. un 28.2. apakšrajonam nepiemēro Regulas (EK) Nr. 1098/2007 8. panta 1. punkta b) apakšpunktu, 3., 4. un 5. punktu un 13. pantu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 25. februārī

Labels: 20
6